Häissä laulettavat runot
Sulhaiselle.

(Pojat, sulhaisen kanssa ringissä ja pyörittäen sulhaista jokainen vuorostansa:)

 Olit poika ollessasi
 Vainiolla vanhempaisi
 Meitä paljoa parempi
 Kaikkihia kaunosempi,
 Vakavampi varreltasi
 Mielellinen miehultasi.
 Juomingissa et sä juossut
 Käräjissä paljon käynyt;
 Olit työssä tyytyväinen
 Talon-toimissa tasainen.
 Vaan ku mieheksi valunna
 Parta-suuksi paisununna
 Kerran ehtiä kerinnä
 Olet joutua osanna,
 Jotta aivot joukostamme
 Palaitapa parvestamme
 Aikamiesten askeleille
 Vaimollisten vainioille;
 Niinpä toivotan todella
 Sulle, suurella halulla,
 Että saisit sä emännän
 Talohosi taitavamman,
 Hyvä-siivosen, sivakan
 Askareissa ahkeramman
 Sekä selvän ja tasaisen
 Keittäjänpä kelpo ruuan,
 Leivän paistajan paremman
 Varman juustoa valajan
 Kirnumassa kiitettävän,
 Joka voita jouduttaisi
 Niin ku vaksia valaisi,
 Karjan kaitsisi hyvästi
 Lehmät leikin lypseleisi
 Lampaat laadun hoitelisi
 Sekä piikansa pitäisi
 Kaikki palveljat paraiten,
 Opettaisi oivalliset
 Naapurissa meille naiset.

(Miehet, samaten ringissä pyörien sulhaisen kanssa:)

 Ole terve tullessasi
 Ijän-kaiken ollessasi
 Miesi-parvessa parempi
 Joukossamme jommosempi
 Esi-kuva ensimäinen
 Lapsillemme laadullinen.
 Muuten miesi miehuullinen
 Talossasi taitavainen:
 Että siusta ennättäisi
 Kylähämme kyntömiesi
 Hyvä pellon perkailia
 Rahka-soiden raatelia,
 Ojan kaivaja osaava
 Aidan ankara pania,
 Vilkas viljan kylvännössä
 Selvä heinän heitännässä,
 Kiitettävä kirvestyössä
 Aivan astean teossa,
 Joka itse jouduttaisi
 Työhalunsa työskeleisi
 Reet tekisi reimakkaammat
 Kärryt käymähän paremmat
 Suojat kanssa kaunosemmat
 Sekä aatrat ankarammat.
 – Tule turva vaivasille
 Hyvä hoito hyljätyille
 Paras palveljan pitäjä
 Renki-miesten mielyttäjä.

Morsiamelle.

(Tytöt, morsiamen kanssa ringissä ja pyörittäen morsianta jokainen vuorostansa:)

 Olit tyttö oivallinen
 Kerallamme kelvollinen
 Parempia parvessamme
 Kaunihimpi karjassamme;
 Et sä suulla suurennellut,
 Tyttö, tyhmiä puhellut;
 Otit vaarin vanhemmista
 Opin oikean hyvistä.

 Nyt sä mielit miehelähän
 Suvaitsetpa sulholahan
 Tahdot toisehen talohon
 Naimisihin naapurihin,
 Kuss’ on sulle sulho suotu
 Aivottu oma avio
 Pari kaunis katsottuna
 Poika potra poimittuna,
 Jonka kanssa kaunosesti
 Saisitpa ikäs iloisna
 Sinä tyttö tyytyväisnä
 Vajellella vaimosena
 Eleksellä eukkosena
 Olla vaimona omana
 Pojan potran puolisona,
 Miehen taitavan talossa
 Kaunosissa kammareissa.
 – Sitä toivomme sinulle
 Suomma mielestä sulasta
 Kaikki tästä katrasesta
 Tyyni tyttö-joukkosesta,
 Ennen siulle siskosia
 Ynnä muuten ystäviä.

(Vaimot, samaten ringissä pyörien morsiamen kanssa:)

 Saatiin tyttönen Savosta
 Neito kaunis Karjalasta,
 Joka joutui joukkohomme
 Ehti eukko-parvehemme,
 Päätti tyttö-päiväsensä
 Vaimo-aikansa alotti,
 Joten toivotan todella
 Sydämmestämme syvästä
 Tästä joukosta jokainen
 Meidän eukkojen edestä
 Sulle suuria etuja
 Ilo-päiviä i’äksi
 Sulhon kanssa kaunosia
 Miehelässä mielusia,
 Ettäs kohta ensi vuonna
 Poika-lapsen laitteleisit,
 Josta miesi joutuseisi
 Paras poikanen paneusi
 Tyyni sulho tyttäremme
 Meidän meinattu vävymme;
 Siitte siität tyttäriä
 Laitat kauniita kanoja,
 Joita naitat naapurihin
 Lähetät lähimmäisihin
 Meidän potrille pojille
 Avioksi ankaroille.

P[ietari]. M[ansikk]-a.

Lähde: Sanan-Lennätin 4.6.1858.

Pietari Mansikka
Runot
Sanan-Lennätin
1858